b'\n_START_ARTICLE_\nEmmy Rappe\n_START_SECTION_\nVida\n_START_PARAGRAPH_\nEmmy Rappe va ser filla del terratinent i bar\xc3\xb3 Adolf Fredrik Rappe i d\'Ulrika Catharina Wilhelmina Hammarskj\xc3\xb6ld. Va rebre una educaci\xc3\xb3 estricta on es destacava la import\xc3\xa0ncia del sentit del deure de la sensatesa econ\xc3\xb2mica. A l\'\xc3\xa9sser una dona noble soltera, va estar sota la supervisi\xc3\xb3 de la seva fam\xc3\xadlia fins a complir els trenta anys. Va demostrar des de jove un inter\xc3\xa8s per la medicina i la infermeria inspirat, suposadament, per la seva tia Elisabeth "Elise" Rappe._NEWLINE_Emmy Rappe fou germanastra de Thorborg Rappe, autoritat de l\'\xc3\xa8poca en el camp de l\'educaci\xc3\xb3 dels discapacitats intel\xc2\xb7lectuals._NEWLINE_L\'any 1866 la Creu Roja sueca, creada recentment, desitjava fundar una escola d\'infermeria a Su\xc3\xa8cia i buscava una directora amb estudis per fer-se c\xc3\xa0rrec de la instituci\xc3\xb3. Sophie Adlersparre va fer un tracte amb Florence Nightingale pel qual la persona seleccionada per a la tasca d\'adre\xc3\xa7a hauria de ser educada per aquesta \xc3\xbaltima a Londres i despr\xc3\xa9s ser anunciada com una candidata apta en la revista Tidskrift f\xc3\xb6r hemmet d\'Adlersparre. Rappe va ser considerada una candidata adequada per fundar una escola per a l\'educaci\xc3\xb3 i professionalitzaci\xc3\xb3 de les infermeres a Su\xc3\xa8cia. L\'any 1866 va ser enviada a estudiar a l\'Escola d\'Infermeria i Assist\xc3\xa8ncia a l\'escola de Florence Nightingale (School of Nursing and Midwifery) a l\'hospital Saint Thomas, a Londres (avui part del King\'s College London). Va ser instru\xc3\xafda personalment per la pr\xc3\xb2pia Nightingale, qui estava satisfeta de tenir-la com a estudiant._NEWLINE_Emmy Rappe va tornar a Su\xc3\xa8cia l\'any 1867 i va estudiar a l\'Hospital Universitari de Sahlgrenska a Goteborg, a m\xc3\xa9s de en altres cl\xc3\xadniques a Estocolm. Entre els anys 1867 i 1877 va ser la infermera cap en l\'acabada de fundar cl\xc3\xadnica quir\xc3\xbargica a l\'Hospital Universitari d\'Uppsala, a m\xc3\xa9s de la directora de l\'escola d\'infermeria del mateix, creada recentment per la Creu Roja. Aquesta seria la primera escola a oferir cursos de formaci\xc3\xb3 seglar per a infermeres en aquest pa\xc3\xads: abans, l\'\xc3\xbanica educaci\xc3\xb3 formal disponible era la instituci\xc3\xb3 diaconisa, oberta per Maria Cederschi\xc3\xb6ld l\'any 1851._NEWLINE_Rappe va ser una pionera i es va topar sovint amb la resist\xc3\xa8ncia de les autoritats. Com a baronessa, va generar controv\xc3\xa8rsia en dedicar-se a la infermeria, a m\xc3\xa9s de per no acceptar cap salari. Va fomentar el sentit de la lleialtat professional entre infermeres i va intentar al\xc3\xa7ar l\'estatus de la professi\xc3\xb3 en exigir compet\xc3\xa8ncies m\xc3\xa8diques i una moral alta. Des de l\'any 1877 al 1886 va ser la supervisora de l\'Hospital Central Psiqui\xc3\xa0tric d\'Uppsala. Despr\xc3\xa9s de la seva jubilaci\xc3\xb3, es va mantenir activa en la Creu Roja i com a inspectora d\'hospitals. _NEWLINE_Emmy Rappe va rebre la H. M. Konungens medalj l\'any 1877 i la medalla Illis Quorum el1895.\n_START_SECTION_\nLlegat\n_START_PARAGRAPH_\nExisteix un carrer a Uller\xc3\xa5ker, a Uppsala, amb el seu nom: Emmy Rappes v\xc3\xa4g ("carrer d\'Emmy Rappe").'